  Майя Бывальцева Удмуртилэн тӧроез удмурт лулчеберетъя ӵектосъёсты быдэсъян понна егитъёслэн огазеяськонъёссылы грантъёс юнматыны ӵектӥз. Со сярысь Александр Бречалов 17-тӥ толсуре «Удмурт Кенеш» огазеяськонлэн XIV ӧтчамаз вераз, ивортэ улосвыл тӧролэн но кивалтэтлэн пресс-службазы. Солэн верамезъя, «Удмурт Кенеш» грантъёсты кыскон ласянь одӥгез азьмынӥсь йӧскалык лулчеберетъя огазеяськон луэ. Со сяна, берло аръёсы ӟечлыко интернет-ӵектосъёс кылдӥзы, кылсярысь «Даур ТВ», «Куара» огин. Мон йӧскалык политикая министерстволы курон сётӥ тӥледын ӵош удмурт лулчеберетэз но кылэз азинтонэ ӧръям ӵектосъёсты быдэсъян понна егитъёслэн огазеяськонъёссылы, студентъёслы Тӧролэсь грантъёссэ юнматон пумысен ӵектонъёс дасяны Александр Бречалов, Удмуртилэн тӧроезОзьы ик со удмуртлыкез азинтон улосвылысь пӧртэм калыкъёслэсь кусыпъёссэс юнматон уже трос ватсэт пыртэм муртъёслы тау кариз. Туннэ аспӧртэм удмурт лулчеберетэз утем сяна, лэсьтоно ваньзэ, со туала улонлэн люконтэм люкетэз мед луоз шуыса Александр Бречалов, Удмуртилэн тӧроезТодэ вайытом, Александр Бречалов тодмо историклы Кузьма Куликовлы «Удмурт Элькунлэн дано кунмуртэз» ним сётӥз но кӧня ке адямиез тӧролэн таукаронъёсыныз пусйиз.  Ватсалом, ӧтчамлэн ужаз Удмуртиысь но мукет улосвылъёсысь 375 делегатъёс но 100 ӧтем куноос пырисько. Вань удмуртъёслэн XIV ӧтчамысьтызы возьматон Тегъёс: Мерлык Лулчеберет Ижкар егитъёс Удмуртия УдмуртКенеш удмуртъёс удмуртлык АлександрБречалов 100ар  